เพชรรัตน์ สีแก้ว

เพชรรัตน์ สีแก้ว แอน รองนางสาวไทย อันดับที่ 1 ปี พ.ศ. 2532 และรองอันดับที่ 4  มิสเอเชียแปซิฟิก  ปี 1989 หลังจากเสร็จสิ้นภารกิจการเป็นนางงามแล้ว ได้เข้าสู่วงการบันเทิงไทย โดยการเป็นนักแสดงและนางแบบ มีผลงานละครโทรทัศน์และภาพยนตร์ เดินแบบ ถ่ายแบบโฆษณา และถ่ายแบบนิตยสาร ผลงานส่วนใหญ่อยู่ในช่วงระหว่าง พ.ศ. 2533-พ.ศ. 2538 มีเพื่อนสนิทคือ เฮเลน ปทุมรัตน์ วรมาลี มิสไทยแลนด์เวิลด์ ปี พ.ศ. 2532

**ประวัติ**
เพชรรัตน์ เป็นลูกครึ่งไทย-อเมริกัน มารดาเป็นชาวจังหวัดศรีสะเกษ บิดาเป็นชาวสหรัฐอเมริกา เธอเกิดที่จังหวัดศรีสะเกษ จากนั้นบิดาและมารดาได้ย้ายครอบครัวจากประเทศไทยไปยังนครลอสแอนเจลิส รัฐแคลิฟอร์เนีย  สหรัฐอเมริกา ในปี พ.ศ. 2531 ขณะกำลังศึกษาระดับมัธยมศึกษาตอนปลายได้เข้าประกวดธิดาโดม แอล.เอ. ซึ่งจัดขึ้นเป็นประจำทุกปีโดยสมาคมธรรมศาสตร์ในพระบรมราชูปถัมภ์ ประจำนครลอสแอนเจลิส ในการประกวดครั้งดังกล่าวได้รับตำแหน่งธิดาโดม แอล.เอ โดยมี ปทุมรัตน์ วรมาลี ได้รับตำแหน่งรองธิดาโดม แอล.เอ. ปีเดียวกัน 
หลังจากได้รับตำแหน่งธิดาโดม แอล.เอ ในปี ค.ศ. 1988 ในปีถัดมา ได้เดินทางกลับมาประเทศไทยเพื่อร่วมการประกวดนางสาวไทยประจำปี พ.ศ. 2532 ได้รับตำแหน่งรองอันดับ 1 หลังจากนั้นช่อง 7ส่งเธอเป็นตัวแทนสาวไทยเข้าร่วมการประกวดมิสเอเชียแปซิฟิก ปี 1989 เก็บตัวที่ กรุงมะนิลา ฟิลิปปินส์และประกวดรอบตัดสินที่ เกาะฮ่องกง โดยได้รับตำแหน่งรองอันดับ 4  
จากนั้น ได้เข้าสู่วงการบันเทิงในประเทศไทยด้วยการแสดงละครโทรทัศน์และภาพยนตร์ ตลอดจนเป็นนางแบบ อยู่ระยะหนึ่ง ก่อนจะเดินทางกลับสหรัฐอเมริกา เพื่อศึกษาต่อจนสำเร็จการศึกษาระดับปริญญาตรี ปัจจุบันสมรสกับนักธุรกิจชาวอินเดีย มีบุตรจำนวน 2 คน ใช้ชีวิตส่วนใหญ่อยู่ในประเทศอินเดียและสหรัฐอเมริกา โดยเดินทางกลับมาประเทศไทยเป็นระยะ ๆ

**ผลงาน == 

**การประกวดนางงาม**
 ธิดาโดม แอล.เอ ปี ค.ศ. 1988 (พ.ศ. 2531)- รองนางสาวไทย อันดับที่ 1 ปี พ.ศ. 2532- รอง มิสเอเชียแปซิฟิก อันดับที่ 4 ปี ค.ศ. 1989 (พ.ศ. 2532)

**การแสดง=== 

**ภาพยนตร์**
 (พ.ศ. 2534) ภาพยนตร์เรื่อง มือขวาอาถรรพ์ แสดงนำ ร่วมกับ สมบัติ เมทะนี, เวนย์ ฟอลโคเนอร์,	สามารถ พยัคฆ์อรุณ, และพันนา ฤทธิไกร (กำกับการแสดงโดย พรพจน์ กนิษฐเสน)- (พ.ศ. 2534) ภาพยนตร์เรื่อง เปลวไฟในตะวัน แสดงนำ ร่วมกับ อรรถชัย อนันตเมฆ, ภาณุเดช วัฒนสุชาติ, จอนนี่ แอนโฟเน่ และ วีนัส มีวรรณ (กำกับการแสดงโดย พรพจน์ กนิษฐเสน)- (พ.ศ. 2534) ภาพยนตร์เรื่อง วิญญาณคนเป็น ตอนขออยู่เพื่อรัก แสดงนำ ร่วมกับ อรรถชัย อนันตเมฆ, ศตวรรษ ดุลยวิจิตร, สมฤทัย กล่อมน้อย และ วสันต์ กรรณภูติ - (พ.ศ. 2535) ภาพยนตร์เรื่อง แจ๊คพ็อต คนจะรวยช่วยไม่ได้ แสดงนำ ร่วมกับ สุรศักดิ์ วงศ์ไทย, เกียรติ กิจเจริญ, ปภัสรา ชุตานุพงษ์, และกฤษณ์ ศุกระมงคล  - (พ.ศ. 2537) ภาพยนตร์เรื่อง เฮโรอีน แสดงนำ ร่วมกับ ฉัตรชัย เปล่งพานิช, สินจัย หงษ์ไทย, ปัทมวรรณ เค้ามูลคดี, และ มาซาโตชิ นากาเซ่ (กำกับการแสดงโดย หม่อมเจ้าชาตรีเฉลิม ยุคล

**ละครโทรทัศน์**
 (พ.ศ. 2537) ละครโทรทัศน์เรื่อง ผู้หญิง 101% ออกอากาศทางสถานีโทรทัศน์ไทยทีวีสี ช่อง 3- (พ.ศ. 2538) ละครโทรทัศน์เรื่อง เสราดารัล แสดงนำ ร่วมกับ ลิขิต เอกมงคล, พิทยา ณ ระนอง และนุสบา วาณิชอังกูร ออกอากาศทางสถานีโทรทัศน์สีกองทัพบก ช่อง 7

**มิวสิควิดีโอ**
 (พ.ศ. 2534) มิวสิควิดีโอเพลง จีบจู๋จี๋ ของ ฟอร์เอฟเวอร์- (พ.ศ. 2535) มิวสิควิดีโอเพลง ไม่ต้องการเห็นบางคน (ที่ไม่รักกัน) ของ นันทิดา แก้วบัวสาย

**การถ่ายแบบและเดินแบบ**
 นิตยสาร IMAGE vol. 4 no. 6 June 1991- ถ่ายแบบนิตยสารหลายฉบับ- เดินแบบหลายรายการ- ถ่ายแบบโฆษณาหลายชิ้น

**อ้างอิง**

**แหล่งข้อมูลอื่น**
 01881- tt03484- tt03672- tt03664- tt00370- tt00239
หมวดหมู่:บุคคลจากจังหวัดศรีสะเกษ
หมวดหมู่:นางสาวไทย
หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:ชาวไทยเชื้อสายอเมริกัน
หมวดหมู่:รองนางสาวไทย
หมวดหมู่:นางงามไทย
หมวดหมู่:บุคคลจากลอสแอนเจลิส